**TEIMPLÉAD ROGHNACH D**

**Teimpléad d’fhógra i scríbhinn ón Teagmhaláí Ainmnithe chuig tuismitheoir i gcás inar thóg tuismitheoir ábhar imní maidir le cosaint leanaí i gcoinne dhuine de bhaill foirne na scoile *(Alt 5.6.2 de na Nósanna Imeachta)***

*Ainm an Tuismitheora*

*Seoladh an Tuismitheora*

*Dáta na litreach*

A \_\_\_\_\_\_\_\_\_\_*(ainm an Tuismitheora)*, a chara,

Táim ag scríobh chugat maidir le líomhain drochúsáide a rinne tú in aghaidh ball den lucht foirne scoile an \_\_\_\_\_\_\_\_\_\_\_\_ *(ll/mm/bliain)*.Is mise an Teagmhálaí Ainmnithe le haghaidh nithe cosanta leanaí i \_\_\_\_\_\_\_\_\_\_\_\_\_\_\_\_\_\_\_\_\_\_\_\_ *(cuir isteach ainm na scoile).*

Ceanglaítear le hAlt 5.6 de na Nósanna Imeachta um Chosaint Leanaí do Bhunscoileanna agus Iarbhunscoileanna 2017 gurb amhlaidh, i gcás go ndéanann tuismitheoir le dalta sa scoil líomhain drochúsáide (mar atá leagtha amach i gcaibidil 2 de na nósanna imeachta) in aghaidh ball den lucht foirne scoile, ní mór don Teagmhálaí Ainmnithe fógra scríofa ina leagtar nithe áirithe amach a eisiúint chuig an tuismitheoir.

Chuige sin, ní mór déileáil le líomhain drochúsáide ar bith in aghaidh fostaí scoile a thuairisciú do Tusla faoi na nósanna imeachta ábhartha atá leagtha amach i gcaibidil 7 “Líomhaintí nó Amhrais faoi Dhrochúsáid Leanaí i leith Fostaithe Scoile” de na Nósanna Imeachta um Chosaint Leanaí do Bhunscoileanna agus Iarbhunscoileanna 2017 agus, de réir mar is infheidhme, faoi na nósanna imeachta araíonachta ábhartha d’fhostaithe agus ní dhéileálfar leo mar sin faoi nósanna imeachta na scoile do ghearáin ó thuismitheoirí.

De réir mar a cheanglaítear le halt 5.6, táim ag scríobh chugat chun a chur in iúl duit –

*(cuir isteach an téacs ábhartha ó roghanna 1, 2 nó 3 thíos)*

1. Go bhfuil an ní tuairiscithe agamsa, mar Theagmhálaí Ainmnithe, do Tusla **NÓ**
2. Go bhfuil comhairle iarrtha ó Tusla maidir leis an ní agamsa, mar Theagmhálaí Ainmnithe, agus, de bhun na comhairle sin, nár tuairiscíodh an ní do Tusla **NÓ**
3. Go bhfuil sé cinnte agamsa, mar Theagmhálaí Ainmnithe, nárbh fhorais réasúnta imní a bhí sa ní de réir mar atá leagtha amach faoi na Nósanna Imeachta um Chosaint Leanaí do Bhunscoileanna agus Iarbhunscoileanna 2017 agus nár thuairiscigh mé an ní do Tusla mar sin. Is mar seo a leanas atá na cúiseanna leis an gcinneadh sin *(cuir isteach na cúiseanna thíos)*:

Mar fhocal scoir, ní mór dom a chur in iúl duit go bhfuil sé de rogha agat dul i dteagmháil go díreach le Tusla maidir leis an ní, más mian leat déanamh amhlaidh.

Is mise le meas,

\_\_\_\_\_\_\_\_\_\_\_\_\_\_\_\_\_\_

Ainm an Teagmhálaí Ainmnithe